作者:張可久
標題:雙調・沉醉東風秋夜旅思
內容:二十五點秋更鼓聲，千三百里水館郵程。青山去路長，紅樹西風冷。百年人半紙虛名，得似璩源閣上僧，午睡足梅窗日影。氣球元氣初包混沌，皮囊自喜囫圇。閒田地著此身，絕世慮縈方寸。圓滿也不也煩人，一腳騰空上紫雲，強似向紅塵亂滾。瓊珠臺琪樹暖青山鷓鴣，石床平紅錦氍毹。雲間萼綠華，梅下蓬萊屨。倚高寒滿身香露，相伴仙人倒玉壺，月明夜瑤琴一曲。